open-index/open-wikipedia-markdown huggingface dataset:
משפט טוקיו (סדרת טלוויזיה)

**משפט טוקיו** הוא מיני-סדרה יפנית בת ארבעת חלקים, דרמה היסטורית המתארת את בית הדין הבינלאומי הצבאי למזרח הרחוק. את הסדרה ביימו במשותף פיטר ורהוף ורוב וו. קינג והופק על ידי תאגיד השידור הציבורי היפני NHK בהפקה משותפת עם FATT Productions ההולנדית וחברת דון קרמודי הקנדית.

בסדרה מככבים מרסל הנסמה, ג'ונתן הייד, פול פרימן, סטיבן מק'האטי, ג'וליאן וודהאם, אירפאן חאן ומייקל איירונסייד.

הסדרה שודרה ברשת NHK ביפן ב-12 בדצמבר 2016. לאחר מכן הייתה זמינה לצפייה ישירה בשירות ה-NHK On-Demand VoD ובהמשך בנטפליקס. מעבר לים. הסדרה הוצגה לראשונה ב-190 מדינות בנטפליקס בדצמבר 2016. שידור הסדרה בנטפליקס כולל כתוביות ב-20 שפות.

## שחקנים ודמויות
**שופטים**
* טים ארן בתפקיד האלוף מיירון סי קרמר (ארצות הברית)
* פול פרימן בתפקיד הלורד ויליאם ד. פטריק (בריטניה)
* סרג' הזנאביציוס בתפקיד אנרי ברנאר (צרפת)
* מרסל הנסמה כפרופסור ברט רולינג (הולנד)
* ג'ונתן הייד כנשיא סר ויליאם ווב (אוסטרליה)
* אירפאן חאן בתפקיד רדהבינוד פאל (הודו)
* סטיבן מקהטי בתפקיד אדוארד סטיוארט מקדוגל (קנדה)
* דייוויד צה בתפקיד מיי ג'ו-אאו (סין)
* ג'וליאן וודהאם בתפקיד סר ארימה נורת'קרופט (ניו זילנד)
* ברט מטיאס בתפקיד אלוף-משנה דלפין ג'ארנילה (פיליפינים)
* קסטוטיס סטאסיס יאקסטאס בתפקיד האלוף איוואן זריאנוב (ברית המועצות)
* ויליאם הופ בתפקיד ג'ון היגינס (ארצות הברית)

**דמויות אחרות**
* סטייסי קיץ' דמות המספר
* מייקל אירונסייד בתפקיד הגנרל דאגלס מקארתור
* הדוויץ' מיניס בתפקיד אתא האריך-שניידר
* שיניה צוקאמוטו בתפקיד מיצ'יו טקיאמה

## הפקה
המיני-סדרה הוצעה על ידי NHK. החברה חתמה על עסקת הפקה משותפת עם FATT Productions. בפורום המימון הבינלאומי של OMDC במסגרת פסטיבל הסרטים הבינלאומי בטורונטו 2013, אנשי NHK ו-FATT דנו בהפקה משותפת של הסדרה עם חברת דון קרמודי הקנדית. נטפליקס השיגה זכויות הפצה על ידי מתן מימון באמצעות דון קרמודי. השחקן ההודי אירפאן חאן הצטרף בדצמבר 2014. הסדרה סימנה את הופעת הבכורה בסדרת רשת של השחקן אירפאן חאן.

### צילומים
הסדרה צולמה ביפן ובליטא בשנת 2015.

## פרסים ומועמדויות

## ראו גם
*המערכה באסיה ובאוקיינוס השקט
*נירנברג (סרט)

## קישורים חיצוניים
* 

## הערות שוליים

קטגוריה:תוכניות טלוויזיה שמתרחשות בטוקיו
קטגוריה:סדרות טלוויזיה יפניות
קטגוריה:סדרות טלוויזיה קנדיות
קטגוריה:נטפליקס: תוכניות וסדרות
קטגוריה:מלחמת העולם השנייה בתרבות
קטגוריה:סרטים המבוססים על סיפור אמיתי
קטגוריה:בית הדין הבין-לאומי הצבאי למזרח הרחוק
סה-מה יו'אן, קיסר סין

**סְה-מָה יְוֵּ'אן** אשר נודע גם בתור **ווּ סְה-מָה יֵן** (סינית מסורתית: **晉武帝**, גִּ'ין ווּ דִּי; 236 – 16 במאי 290) היה קיסר סין הראשון לשושלת ג'ין ומחברה של סין לאחר תקופת שלוש הממלכות.

סה-מה יין ירש ממלכה בצפון סין אותה הקים צאו צאו ואבותיו משבט הסימה לקחו עליה את הכוח. עם עלייתו לשלטון בשנת 260 הוא זיהה פרצת כוח בשאננות של יריביו המלכותיים מדרום ובשנת 280 כבש את כל סין.

## ביוגרפיה
סְה-מָה ייֵן (司馬炎) נולד בשנת 236 בתקופה של אי יציבות פוליטית מתמשכת שעברה על סין לאחר נפילת שושלת האן המזרחית.

מבין אילי המלחמה שפעלו לאחר נפילת ההאן, היה המצביא צאו צאו שהוכיח את ידו העליונה וכבש את צפון ומרכז סין עד לעברי נהר היאנגצה. לאחר חלוקת סין בין שלוש ממלכות שבט סְה-מָה, שלא היה מוכר עד אז, הפך למשפיע עד מאוד על יורשו של צאו צאו, צאו פי ועל חצר מלכותו.

בראש השבט היה אחד מיועציו הממשלתיים של צאו צאו ויורשו, סה-מה יי אשר הוכיח עצמו כמדינאי חזק ולבסוף הפך לעוצר הכס של צאו פנג (יורשו של צאו פי). סה-מה יין ירש את אביו סה-מה ג'ואו בנו של סה-מה יי כדור שלישי להשפעת שבט הסה-מה על משפחת צאו צאו.

עם ירושתו, הדבר הראשון שסה-מה יין עשה זה להבחין בחולשת כוחם של שליטי שושלת צאו צאו, ועם תמיכה מדינית מספקת הוא הדיח את יורשו של צאו צאו והכתיר עצמו קיסר סין.

מאז קרב הצוקים האדומים שבו פלש צאו צאו לעבר נהר היאנגצה סין נותרה מחולקת בין שלוש ממלכות; וֵיי (צאו צאו ושטחיו ששלטו על הצפון והמרכז), צ'וּ (החוף לים סין המזרחי והדרום) וווּ (מרכז ומערב האומה). בשנת 270 החל לאחר התכוננות ארוכה בפלישה לתוך שתי הממלכות מדרום לו. בתוך שנה נכבשה ווּ אשר לא הייתה מוכנה לעבר המלחמה ולאחר כך נכשלה צ'וּ בהכנותיה לפלישה שלבסוף הפילה גם אותה.

בשנת 280 איחד לבסוף סה-מה יין את כל סין והוכר כיורשו הלגיטימי של מנדט השמיים ועל כן כקיסרה הראשון ומייסדה של שושלת ג'ין הראשונה. שלטונו של סה-מה יין אופיין בשקט מדיני אך עם מותו בעשור לשלטונו על כל סין, בניו ויורשיו החלו להילחם על כס מלכותו במלחמת שמונת הנסיכים.

## קישורים חיצוניים

* היושב ראש באו
*  (תולדות סין מדי שנה)
* 

קטגוריה:קיסרי סין
קטגוריה:ילידי 236
קטגוריה:נפטרים ב-290
טקס פרסי לורנס אוליבייה 2006

**טקס הענקת [[פרס אוליבייה|פרסי לורנס אוליבייה]] לשנת 2006** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 9: "בילי אליוט - המחזמר"
* 8: "ברנשים וחתיכות"
* 6: "דון קרלוס", "הדה גאבלר" ו"מרי סטיוארט"
* 4: "קוראם בוי"
* 3: *Acorn Antiques*, "מותו של סוכן" ו"חסדו של טיטוס"
* 2: "בילי באד", *Heroes*, *H.M.S. Pinafore*, "מאדאם באטרפליי", *PUSH* ו-*The Big Life*

ההפקות הבאות זכו במספר פרסים:
* 4: "בילי אליוט - המחזמר" ו"הדה גאבלר"
* 2: "ברנשים וחתיכות"

## קישורים חיצוניים
* פרסי אוליבייה לשנת 2006

קטגוריה:טקסי פרס אוליבייה
קטגוריה:2006 בממלכה המאוחדת
איוואן זריאנוב

**איוון מיכאילייביץ' זריאנוב** (ברוסית: **Иван Михеевич Зарянов**; 26 בנובמבר 1894 – 4 בספטמבר 1975) היה חבר המועצה הצבאית של בית המשפט העליון של ברית המועצות. היה שופט במשפט טוקיו לפושעי מלחמה יפניים מטעם ברית המועצות.

## ביוגרפיה
איוון זריאנוב נולד בשנת 1894 במחוז ויאטקה, סיים לימודי משפטים במכון הפרופסורה האדום, ועבד בגופי המשפט הצבאיים מאז 1920. הוא היה יו"ר בית הדין הצבאי המחוזי ובמהלך המלחמה שימש כיו"ר בתי משפט צבאיים בחזית.

בשנים 1942–1945 שימש כראש האקדמיה הצבאית למשפטים של הצבא האדום. הוא היה חבר במועצה הצבאית של בית המשפט העליון של ברית המועצות, חתם על עונשי מוות במהלך הטיהורים הגדולים. מאז 1951 - חבר בית המשפט העליון של ברית המועצות.

לאחר מות סטלין סולק הגנרל זריאנוב ביוני 1955 מהמפלגה "בגין הודאה והפרה חמורה של החוקיות הסוציאליסטית בעת שעבד במועצה הצבאית של בית המשפט העליון של ברית המועצות", דרגותיו הצבאיות נשללו ממנו והוא סולק בבושת משורות המפלגה הקומוניסטית של ברית המועצות ומת בגפו בשנת 1975.

הוא נקבר בבית העלמין וובדנסקוי במוסקבה.

בסדרת הטלוויזיה משפט טוקיו דמותו גולמה על ידי השחקן הליטאי קסטוטיס סטאסיס יאקסטאס.

## לקריאה נוספת
* Горбачев А. Н. 10000 генералов страны. — 5 изд. — М., 2017. — стр. 215.

## קישורים חיצוניים

* ביוגרפיה של איוואן זריאנוב
* 

## הערות שוליים

קטגוריה:מעוטרי הכוכב האדום
קטגוריה:מעוטרי עיטור הדגל האדום
קטגוריה:מעוטרי עיטור לנין
קטגוריה:שופטים צבאיים
קטגוריה:בית הדין הבין-לאומי הצבאי למזרח הרחוק
קטגוריה:סובייטים שנולדו ב-1894
קטגוריה:סובייטים שנפטרו ב-1975
Classical Barbra

**Classical Barbra** (בעברית: **ברברה הקלאסית**) הוא אלבומה ה-18 של הזמרת ברברה סטרייסנד, אשר יצא בפברואר 1976 על ידי CBS Masterworks. האלבום מכיל אוסף של קלאסיקות בשפות שונות כמו אנגלית, צרפתית וגרמנית בליווי של מוזיקת קונצרטים. האלבום הופק על ידי קלאוס אוגרמן.

בשנת 1999, האלבום הגיע למעמד אלבום זהב בארצות הברית עם מכירות של 500 אלף עותקים. ב-2013 יצאה לאלבום מהדורה מחודשת עם שני שירים נוספים.

## רקע
סטרייסנד החלה לעבוד על יצירת האלבום כבר מ-1973. עלות יצירת עטיפת האלבום הייתה כ-75 אלף דולר, בצילומים לעיתון ווג באפריל 1975.
האלבום הגיע למעמד זהב בארצות הברית ובכך נהיה לאלבום ה-40 של הזמרת לעשות זאת.

עם הוצאת האלבום הזמרת אמרה: "תמיד הייתה לי חיבה מיוחדת לאלבום. אהבתי את התהליך של פיתוח וביצוע ההקלטה, והייתי מסופקת מההצלחה שהייתה לה בהוצאתה במקור".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
אוסטין נורת'

**אוסטין נורת**' (באנגלית: **Austin North**; נולד ב־30 ביולי 1996) הוא שחקן אמריקאי. הוא ידוע בעיקר בזכות תפקידו בתור לוגן ווטסון בקומדיית המצבים של ערוץ דיסני "זה הסוף שלי" (2014–2015), וגם מתפקידו בתור טופר ת'ורנטון בסדרת הנעורים "חופים של סודות" (2020–הווה) של נטפליקס.

## ביוגרפיה
נורת' נולד בסינסינטי, אוהיו, ובבגרותו עבר עם משפחתו לאטלנטה, ג'ורג'יה.

## קריירה
בגיל חמש עשרה, נורת' החל את קריירת המשחק המקצועית שלו ב-2011, כשהופיע במספר תפקידי אורח בסדרות טלוויזיה, בין היתר ב"בית ספר לאמנויות לחימה", "ג'נרל הוספיטל", "החרשנים" ו"תראו את אבא".

בשנת 2014 לוהק נורת' לשחק את התפקיד הראשי בסדרה המקורית של ערוץ דיסני "זה הסוף שלי" שם שיחק את התפקיד הראשי של לוגן ווטסון לצדה של אוליביה הולט. הסדרה חודשה לעונה שנייה ב-15 בפברואר 2015 והייתה זו לעונה האחרונה.

בשנת 2018, נורת' שיחק בקומדיית הנעורים "*All Night*" של הולו, שם גילם את דמותו של אוז.

משנת 2020 נורת' משחק את התפקיד הראשי של טופר ת'ורנטון בדרמת הנעורים "חופים של סודות" לצדם של צ'ייס סטוקס, מדלין קליין, מדיסון ביילי, ג'ונתן דייוויס, רודי פאנקו ודרו סטארקי. הסדרה עלתה לשידור בבכורה בנטפליקס ב-15 באפריל 2020.

בשנת 2023, נורת' ערך את הופעת הבכורה שלו בסרט הדרמה הרומנטית "אסון יפהפה", המבוסס על הרומן באותו שם מאת ג'יימי מקגווייר שיצא לאור בשנת 2011; הסרט, שיצא לאקרנים ב-12 באפריל 2023, שם שיחק בתפקיד של שאפלי מדוקס.

בשנת 2024, שב לשחק בסרט ההמשך "חתונה יפהפייה"  המבוסס אף הוא על ספר ההמשך באותו שם.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:סטנדאפיסטים אמריקאים
קטגוריה:אמריקאים שנולדו ב-1996
יחסי נורווגיה–סודאן

[ממוזער|[אריק סוליים, השר לאיכות הסביבה והפיתוח הבינלאומי בנורווגיה, נפגש עם סאלווה קיר מאיארדיט, אז סגן נשיא סודאן, במהלך ביקור בסודאן בשנת 2007]]
**יחסי נורווגיה–סודאן** הם היחסים בינלאומיים בין נורווגיה לסודאן.

ישנם 1,318 אזרחים סודנים החיים בנורווגיה. רובם פליטים נוצרים ואנשים מדארפור. משרד החוץ של נורווגיה הציב אזהרת מסע עבור מטיילים נורווגים לסודאן עקב התסיסה האזרחית המתמשכת.

נורווגיה תורמת סיוע הומניטרי לסודאן. היא אף מילאה תפקיד מרכזי במשא ומתן להסכם השלום המקיף בין צפון סודאן לדרום סודאן ולסיום מלחמת האזרחים הסודאנית השנייה.

## היסטוריה
בשנת 2005 נורווגיה סייעה בתיווך הסכם השלום המקיף ואירחה כנס סיוע הומניטרי לגיוס כסף בינלאומי עבור סודאן. בשנת 2006 נורווגיה הייתה אחת המדינות האירופיות הבודדות שתרמו לכוח שמירת השלום של האו"ם במהלך המלחמה בדארפור. 170 כוחות מומחים נשלחו.

בשנת 2007 אריק סוליים, השר הנורווגי לשיתוף פעולה בינלאומי ביקר בסודאן ונפגש עם סאלווה קיר מאיארדיט, סגן נשיא סודאן. במסיבת עיתונאים משותפת הוכרז כי נורווגיה תספק מאה מיליון דולר אמריקני בכל שנה לפיתוח סודאן. בשנת 2008 נורווגיה הודיעה כי תספק סיוע הומניטרי בסך 490 מיליון דולר לתקופה של בין 2008 ל-2011. ההודעה נמסרה במהלך כנס תורמים בן שלושה ימים שנערך בנורווגיה. סך הגיוס בכנס היה 4.8 מיליארד דולר אמריקני.

בפגישה סגן נשיא סודאן עלי אוסמן טאהא קרא לתמיכה מוגברת. הילדה פרפורד ג'ונסון, לשעבר אחראית הסיוע הנורווגי לסודאן כחלק מהסכם השלום משנת 2005, אמרה כי מאמצי השלום ספגו שתי פגיעות: מותו של ג'ון גראנג בתאונת המטוס ב־2005 והמשך הלחימה בדארפור, שמנוגנת לעקרונות ההסכם.

## נציגויות דיפלומטיות
* סודאן מחזיקה שגרירות באוסלו.
* נורווגיה מחזיקה שגרירות בח'רטום.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרחון מאר

**קרחון מאר** (באנגלית: **Marr Glacier**) הוא קרחון בגבעות קוקרי, בארץ ויקטוריה שבאנטארקטיקה.

הקרחון ממוקם 4 קילומטרים ממערב לקרחון גולדמן.

הקרחון זורם לכיוון צפון מגבעות קוקרי, לעבר שפכו של קרחון טיילור.

הקרחון ממוקם בגובה 1,288 מטרים מעל פני הים.

## היסטוריה
### גילוי ומיפוי הקרחון

אזור גבעות קוקרי (ובכללן הקרחון) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

### מקור השם

שמו של הקרחון ניתן לו על ידי סקוט.

הקרחון נקרא על שמו של ג'יימס וו. ד. מאר (James W S Marr), שהיה זואולוג במשלחת דיסקברי.

## קישורים חיצוניים
* קרחון מאר באתר הסקר הגאולוגי של ארצות הברית
* קרחון מאר באתר הגאזט האנטארקטי של ממשלת ניו זילנד
* קרחון מאר באתר הגאזט האנטארקטי המשווה SCAR של ממשלת אוסטרליה
* מפת אזור קרחון מאר
* קרחון מאר באתר mindat
* מחשבון מרחקים - המרחק מקרחון מאר לאתרים סמוכים
* 
* מזג אוויר נוכחי מעודכן בקרחון מאר
** תחזית מזג אוויר עדכנית ארוכת טווח עבור קרחון מאר
** סטטיסטיקות מזג אוויר ונתוני מזג אוויר היסטוריים עבור קרחון מאר

## הערות שוליים

מאר
מאר
מאר
סמיואל רולס דרייבר

**סמיואל רולס דרייבר** (באנגלית: **Samuel Rolles Driver**; ) היה תאולוג אנגלי וחבר באקדמיה הבריטית, אשר הקדיש את חייו למחקר הטקסטואלי והביקורתי של הברית הישנה.

## ביוגרפיה
סמיואל רולס דרייבר נולד בסאות'המפטון. הוא התחנך בוינצ'סטר  ובניו קולג' , שם הייתה לו קריירה מכובדת, והשתתף בכיתה ראשונה ב-Literae Humaniores  בשנת 1869. הוא זכה במלגה על שם פוזי  ואלרטון  בשנת 1866, ולמלגה על שם קניקוט  בשנת 1870 (שתי המלגות לחקר העברית), וכן זכה בפרס Houghton Syriac בשנת 1872. משנת 1870 הוא היה עמית מחקר, ומ-1875 גם מרצה בניו קולג'. בשנת 1883 ירש את תפקידו של אדוארד בוברי פוזי למשרת  וכקאנון של כרייסט צ'רץ'.

דרייבר היה חבר בוועדת הגרסה המתוקנת  (1876–1884, עדכון לתרגום המלך ג'יימס של הביבליה), ובוועדת איתור לתפקיד הבישוף מסאות'וול  (1884-1904). הוא קיבל תוארי דוקטור של כבוד מאוניברסיטת דבלין (1892), ודוקטור לתאולוגיה מאוניברסיטת גלאזגו (1901) ומאוניברסיטת קיימברידג' (1905). ב-1902 נבחר לעמית האקדמיה הבריטית, וב-1908 התכבד לשאת בה את הראשונה בסדרת הרצאות שווייך.

דרייבר התחתן בשנת 1891 עם מייבל, בתו של אדמונד באר, ליד איילשם, נורפוק, ונולדו להם שני בנים ושתי בנות. הוא נפטר באוקספורד בשנת 1914.

עבודתו החשובה ביותר הייתה "מילון העברית המקראית" (A *Hebrew and English Lexicon of the Old Testament* ידוע כיום כ-*Brown–Driver–Briggs*, או BDB, בראון דרייוור ובריגס) שיצא בשנת 1906, עליו עבד יחד עם צ'ארלס אוגוסטוס בריגז תחת העורך הראשי פרנסיס בראון. מילון זה הרחיב את מילון העברית המקראית של וילהלם גזניוס בתרגום לאנגלית של אדוארד רובינסון.

## לקריאה נוספת
* 

## קישורים חיצוניים

* 

## הערות שוליים

קטגוריה:מדענים אנגלים
קטגוריה:חוקרי מקרא
קטגוריה:חוקרי השפה העברית
קטגוריה:אנגלים שנולדו ב-1846
קטגוריה:אנגלים שנפטרו ב-1914
קטגוריה:הבראיסטים
משפט טוקיו (סרט)

**משפט טוקיו** (בסינית: 东京审判, פין-יין: Dōngjīng Shěnpàn) הוא סרט דרמה ביוגרפי סיני שיצא בשנת 2006.
## הפקה
את הסרט ביים גאו קונשו והוא עוסק בבית הדין הצבאי הבינלאומי למזרח הרחוק לאחר כניעת יפן במלחמת העולם השנייה. הסרט מציג את המשפט מנקודת מבטו של השופט הסיני מיי ג'ו-אאו.

הבמאי וצוותו השקיעו יותר משנה במחקר לסיום התסריט, המבוסס על נתונים היסטוריים. תקציבו היה 18 מיליון יואן (2.25 מיליון דולר). סרט זה שכר שחקנים מ-11 מדינות, כולל סין היבשתית, הונג קונג, יפן ומקומות אחרים, כולל שחקנים כמו קנת צאנג ודמיאן לאו. הם שיחזרו סצנות משפט מהמשפט באמיתי, בסינית, אנגלית ויפנית. הסרט הוצג בבתי קולנוע ובמאה אוניברסיטאות ברחבי סין היבשתית לציון 75 שנה לתחילת הפלישה של יפן לסין.

## שחקנים ודמויות

## קבלה
לפי יומון העם, "עשרה ימים לאחר הופעת הבכורה שלו ב-1 בספטמבר, הסרט על משפט פושעי המלחמה היפניים גרף 10 מיליון יואן (1.25 מיליון דולר ארצות הברית) בקופות, למרות התחרות מצד שובר הקופות ההוליוודי אקס-מן: המפלט האחרון".
## ראו גם
* משפט טוקיו (סדרת טלוויזיה)
* טבח ננקינג

## קישורים חיצוניים

* "משפט טוקיו", סרט ששום סיני לא יכול לפספס
## הערות שוליים

קטגוריה:סרטים ביפנית
קטגוריה:סרטים במנדרינית
קטגוריה:סרטים סיניים
קטגוריה:סרטי 2006
קטגוריה:בית הדין הבין-לאומי הצבאי למזרח הרחוק
בילבורד גלובל 200

שמאל|ממוזער|250x250 פיקסלים|לוגו מגזין הבילבורד
**בילבורד גלובל 200** הוא מצעד פזמונים שבועי שמופק על ידי מגזין הבילבורד והוא מתפרסם באופן רשמי מדי יום שלישי באתר המגזין. דירוג המצעד מתבסס על נתוני מכירות דיגיטליות והשמעות בהזרמת המדיה של סינגלים בלמעלה מ-200 מדינות ברחבי העולם. המצעד מתקיים מאז ספטמבר 2020, לאחר הכרזתו באמצע 2019.

השיר הראשון שהגיע למקום הראשון במצעד הוא "WAP" של הראפריות האמריקאיות קארדי בי ומייגן די סטליון.

## רקע
חברת בילבורד עבדה על הרעיון של מצעד גלובלי למעלה משנתיים לפני השקתו. על המצעד הוכרז לראשונה ב-6 במאי 2019, שמו היה אמור להיות "גלובל 100" והשקתו תוכננה להתקיים מאוחר יותר באותה השנה. מטרת פרסום המצעד הייתה "לחשוף אנשים למוזיקה ממספר שטחים ובזמן", לספק "חשיפה והכרה למשווקים בינלאומיים". עם הכרזתו הרשמית של המצעד ב-2020, תיארה בילבורד את המצעד כ"מצעד הסמכותי הראשון המדרג את השירים המובילים בעולם", והצהירה כי ביסוסו של המצעד על זרמים, מכירות והורדות ברחבי העולם ייתן "הצצה מדויקת לפופולריות של שירים בעולם".

## בילבורד גלובל ללא ארצות הברית
יחד עם הפעלת מצעד הגלובל 200, מפעילה חברת בילבורד מצעד נוסף בשם "**בילבורד גלובל ללא ארצות הברית**" (). המצעד פועל על אותו עיקרון של הגלובל 200, אך אינו כולל בתוכו נתוני מכירות והזרמות מארצות הברית. בילבורד ציינו את הנימוקים שלהם לקיום שני מצעדים במקביל: "אחת המטרות של הפרויקט הזה היא לחשוף אנשים למוזיקה ממדינות שונות. כך שכל מצעד יציג 200 שירים וגם הצגת של שירים ללא השפעת ארצות הברית הייתה בעלת חשיבות רבה עבורנו". המצעד פורסם לראשונה ב-19 בספטמבר 2020 והשיר הראשון שהגיע למקום הראשון הוא "Hawái" של מאלומה.

## קישורים חיצוניים
* 

## הערות שוליים

גלובל 200
כלא סוגאמו

ממוזער|כלא סוגאמו בשנת 1945
ממוזער|כלא סוגאמו בדצמבר 1948
**כלא סוגאמו** (ביפנית: **巢鴨拘置所**) ברובע איקבוקורו, היה בית מאסר המהווה כיום חלק מטושימה, טוקיו, יפן.

## היסטוריה
כלא סוגאמו נבנה במקור בשנת 1895, תוך שימוש בבתי הכלא באירופה כמודל. בשנות השלושים נודע בכך שאכלס אסירים פוליטיים, כולל קומוניסטים רבים ומתנגדים אחרים לחוקי שמירת השלום בשנות השלושים והארבעים. שם נכלאו גם מרגלים מטעם בעלות הברית, כולל ריכרד זורגה שנתלה בכלא ב-7 בנובמבר 1944.

הכלא לא נפגע במהלך הפצצת טוקיו במלחמת העולם השנייה, וכוחות הכיבוש של בעלות הברית השתלטו עליו במהלך כיבוש יפן כדי לשכן חשודים בפשעי מלחמה כשהם ממתינים למשפט בפני בית הדין הצבאי הבינלאומי למזרח הרחוק. לאחר סיום המשפטים, שימש כלא סוגאמו בכליאתם של כמה מהמורשעים והיה מקום להוצאתם להורג של שבעה אסירים שנידונו למוות בתלייה ב-23 בדצמבר 1948.
[ימין|ממוזער|[תמונת מעצר של איווה טוג'ורי ד'אקינו, *[[שושנת טוקיו]]*, נלקחה בכלא סוגאמו במרץ 1946]]
המתחם המקורי היה בגודל של 2.43 הקטר בלבד. בניית גדרות חיצוניות הרחיבה את המתקן לכפול מהגודל המקורי. לאחר שנכבש על ידי כוחות בעלות הברית, הופעל המתקן על ידי הארמייה השמינית של צבא ארצות הברית, אם כי פעולת הכלא בפועל טופלה על ידי יפנים. כ-2,500 אנשי צבא הוקצו לאבטחת בית הכלא, אולם לא יותר מ-500 בכל זמן נתון. הכלא הופעל על ידי כוחות הצבא האמריקני מדצמבר 1945 ועד מאי 1952. במבנה שוכנו כאלפיים פושעי מלחמה יפניים במהלך פעולתו.

האסירים אכלו אוכל יפני שהוכן על ידי יפנים והגישו האסירים עצמם. היו מקרים שבהם הגיש ראש הממשלה לשעבר הידקי טוג'ו אוכל לכל שאר אסירי "A". חלק מהירקות ששימשו בארוחות אלה גודלו בתוך המתחם.

לאחר סיום כיבוש יפן עבר כלא סוגאמו לשליטה ממשלתית אזרחית יפנית. רוב פושעי המלחמה שנותרו קיבלו חנינה או שחרור על ידי הממשלה. בשנת 1962 תפקודו כבית סוהר הסתיים. בשנת 1971 פורקו בנייני הכלא.

בשנת 1978 הוקם בניין סאנשיין 60, עם השלמת גורד השחקים הגבוה ביותר ביפן, באתר כלא סוגאמו לשעבר. כל שנותר מהנצחת הכלא הוא אבן שעליה חרוטה, ביפנית הכתובת "התפללו למען שלום נצחי".

## ראו גם
* כלא לנדסברג בבוואריה, גרמניה
* כלא שפנדאו במערב ברלין

## קישורים חיצוניים

קטגוריה:בתי סוהר צבאיים
קטגוריה:אסיה: בתי סוהר
קטגוריה:יפן במלחמת העולם השנייה
קטגוריה:שלטון הכיבוש של בעלות הברית ביפן
קטגוריה:טוקיו: היסטוריה
קטגוריה:יפן: חוק ומשפט
מיי ג'ו-אאו

**מיי ג'ו-אאו** (במנדרינית: **梅汝璈**; 7 בנובמבר 1904 – 23 באפריל 1973) היה משפטן, פרופסור, פוליטיקאי וסופר סיני. שימש כנציג הרפובליקה הסינית במהלך בית הדין הבינלאומי הצבאי למזרח הרחוק.

## ביוגרפיה
### חינוך
מיי נולד בנאנצ'אנג, במחוז ג'יאנגשי במזרח סין. בגיל 12 התקבל ג'ו-אאו לבית ספר במה שהוא כיום אוניברסיטת צינגהואה, ועבר מננצ'אנג לבייג'ינג בחיפוש אחר השכלה טובה. לאחר שסיים את לימודיו, קיבל סיוע כספי ללימודים באוניברסיטת סטנפורד בקליפורניה וסיים תואר ראשון באמנויות ליברליות בשנת 1926. בהיותו שם, נבחר לחבר בחברת פי בטא קפא. מאוחר יותר מיי קיבל תואר דוקטור למשפטים מאוניברסיטת שיקגו בשנת 1928. לאחר שבילה שנה בטיולים ברחבי אירופה, חזר מיי לסין בשנת 1929.

הוא שימש כפרופסור למשפטים באוניברסיטת ננקאי ובאוניברסיטת פודן, כיועץ משפטי למשרד הפנים של הממשלה הלאומנית, וכחבר ביואן המחוקק.
מרכז|ממוזער|400x400 פיקסלים|מיי ג'ו-אאו (במרכז) וני ג'נגיו

### משפט טוקיו
בשנים 1946–1948, היה מיי הנציג הסיני לבית הדין הצבאי הבינלאומי למזרח הרחוק. הוא השתתף במשפטים של פושעי מלחמה יפניים זמן קצר לאחר מלחמת העולם השנייה. מיי גולם על ידי דמיאן לאו בסרט הסיני **[[משפט טוקיו (סרט)|משפט טוקיו]]** (2006) ועל ידי דייוויד צה בסדרה היפנית מבית NHK, **[[משפט טוקיו (סדרת טלוויזיה)|משפט טוקיו]]** (2016).

### הרפובליקה העממית
מיי חזר לסין לאחר משפט טוקיו. הוא תמך בקומוניסטים של מאו דזה-דונג ושימש כחבר ועידת הייעוץ הפוליטי של העם הסיני, יועץ מיוחד למשרד החוץ, מנכ"ל המכון לענייני חוץ של העם הסיני וחבר בסניף הסיני של המועצה לשלום. עם זאת, הוא נרדף על ידי הרשויות במהלך מהפכת התרבות.

## לקריאה נוספת
* "China and the Rule of Law." *Pacific Affairs,* Vol. 5, No. 10. (Oct., 1932), pp. 863–872 (זמין דרך JSTOR)

## קישורים חיצוניים

## הערות שוליים

קטגוריה:בוגרי אוניברסיטת סטנפורד
קטגוריה:בוגרי בית הספר למשפטים באוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:שופטים
קטגוריה:בית הדין הבין-לאומי הצבאי למזרח הרחוק
קטגוריה:סינים שנולדו ב-1904
קטגוריה:נפטרים ב-1973
אורי גולדפרב

**אורי גולדפרב** (6 בנובמבר 1945 – 19 באוקטובר 1973) היה קצין שריון בדרגת רב-סרן בצה"ל, שלחם במערכה בחזית הצפון במלחמת יום הכיפורים ונפל בקרב. על פעולתו בימי המלחמה עוטר גולדפרב בעיטור העוז.

## ביוגרפיה
אורי גולדפרב נולד בעיר בודפשט שבהונגריה לנשקה וצבי גולדפרב, שהיו ניצולי השואה ופעילים במחתרת החלוצית בהונגריה בתקופת השואה.

משפחתו של אורי עלתה לארץ ישראל בשנת 1947 והתיישבה בקיבוץ פרוד. למד בבית הספר היסודי בקיבוצו ובבית הספר התיכון בקיבוץ גינוסר וכן במכללת תל חי. היה חבר תנועת הנוער העובד והלומד ובהמשך הדריך גרעין נח"ל של תלמידי בית הספר החקלאי כדורי שנועד להגיע לקיבוץ פרוד.

לאחר גיוסו לצה"ל ב-1964 התנדב לשרת בחטיבת הצנחנים ולימים הוסמך לקצין. השתתף במלחמת ששת הימים. לאחר תום השירות הסדיר סיים קורס מפקדי פלוגות שריון. במהלך מלחמת ההתשה התנדב לשרת כ"נמר" ופיקד על מעוז שעל גדות תעלת סואץ.

בקיבוצו הקים גולדפרב את ענף הכותנה וריכז אותו וגם שימש כמרכז העבודה במשק. עבד במשך שנה כקצין ביטחון בחברת אל על.
[ממוזער|האנדרטה לזכר חללי גדוד 61, שבה מונצח גם גולדפרב, על ציר המפלים ([כביש 808) ברמת הגולן]]

### במלחמת יום הכיפורים
במלחמת יום הכיפורים שירת גולדפרב כקצין המבצעים של גדוד הטנקים 61 בחטיבה 205. חטיבתו נקראה להשתתף במתקפת הנגד של צה"ל ברמת הגולן. בכתב העיטור שניתן לו נכתב כי ב-7 באוקטובר, לאחר קרב קשה מול מגנן נגד טנקים לפני תל פארס, ארגן את חילוצם של טנקים שנותרו ללא דלק, כשהוא מהלך ברגל וחשוף להפגזות במשך כשלוש שעות. ב-10 באוקטובר ניהל את חילוץ הטנקים התקועים של חטיבתו ופינה חללים מתוך טנקים שנפגעו, גם זאת תחת אש ארטילרית כבדה. ב-18 באוקטובר נטל את הפיקוד על גדודו לאחר שמפקד הגדוד משה מלר לקה בהתייבשות. באותו יום הוטל עליו להשתתף בראש פלוגה מהגדוד בכיבוש הכפר אום בוטנה. למחרת, במהלך הקרב, נפגע הטנק שלו והוא נהרג. לאחר נפילתו הועלה לדרגת רב-סרן.

לאחר המלחמה הובא אורי גולדפרב לקבורה בקיבוצו פרוד. הניח הורים, אח ואחות.

בשנת 1975 עוטר גולדפרב לאחר מותו בעיטור העוז על פעולתו במהלך המלחמה.

## הנצחה
שמו של גולדפרב הונצח על גבי אנדרטאות אחדות, לרבות אנדרטת יד לשריון, אנדרטת גדוד 61 ברמת הגולן, אנדרטה לזכר חללי חטיבה 205 בכניסה למחנה החטיבה, סמוך לצומת פלוגות, אנדרטה בקיבוצו והאנדרטה לזכר נופלי התנועה הקיבוצית ביערות מנשה.

## קישורים חיצוניים
* 
* נוסח העיטור של אורי גולדפרב, באתר הגבורה

## הערות שוליים

קטגוריה:חיילי חיל השריון במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:מעוטרי עיטור העוז במלחמת יום הכיפורים
קטגוריה:ישראלים ילידי הונגריה
קטגוריה:רבי-סרנים בצה"ל
קטגוריה:עולים לאחר מלחמת העולם השנייה
קטגוריה:בוגרי הנוער העובד והלומד
קטגוריה:בוגרי המכללה האקדמית תל חי
קטגוריה:אישים הקבורים בקיבוצים
קטגוריה:גינוסר: אישים
קטגוריה:פרוד: אישים
קטגוריה:חיילי חיל הרגלים במלחמת ששת הימים
קטגוריה:ישראלים שנולדו ב-1945
קטגוריה:ישראלים שנפטרו ב-1973
צב יבשה מצרי

**צב יבשה מצרי** (שם מדעי: *Testudo kleinmanni*) הוא מין של צב יבשה החי במדבריות של צפון אפריקה ובעיקר במצרים ולוב, ששמו המדעי נקרא על שם החוקר הצרפתי אדואר קליינמן (Édouard Kleinmann), שאסף את דגימתו לראשונה ב-1875.

צב זה קרוב למין הישראלי, צב יבשה מדברי ובעבר סברו שהאחרון הוא תת-מין שלו. הוא מצוי בסכנת הכחדה חמורה בטבע עקב ציד לא חוקי ועקב פגיעה בבית גידולו ובביציו ועקב סחר לא חוקי. במצרים האוכלוסיות כמעט קרסו לחלוטין. הצב מתרבה באיטיות יחסית, מה שמקשה להציל את המין מכליה מוחלטת.

## תיאור
צב זה קטן מאוד, הקטן ביותר מצבי חצי הכדור הצפוני, באורך של 9–10 סנטימטרים אצל הזכרים והנקבות גדולות יותר ואורכם עד 13 סנטימטרים בממוצע. עם זאת לזכרים זנב וטפרים ארוכים יותר.

הוא מותאם לחיים במדבריות הסהרה של לוב ומצרים, ואולי גם בדרום סיני (בעבר סברו שחי בישראל, אך התברר שמדובר במין צב יבשה מדברי) וכן בחוליות, ואדיות, אדמות סלעים וחצץ וכן בביצות מלחה בקרבת הים. הצב מותאם להתמודדות עם חום השמש ואם חם או קר לו מדי הוא יכול להתחבא במחילות של מכרסמים. בזמנים קיצוניים הצב נכנס לתרדמת קיץ.

הצב צמחוני לחלוטין והוא ניזון לרוב מעשב, מספר פירות, ירקות וזרעים. מרבית התזונה ידועה מהתנהגותו בשבי, כשלא ידוע מה מזונו בטבע.

## קישורים חיצוניים

## הערות שוליים

קטגוריה:בעלי חיים שתוארו ב-1883
קטגוריה:טקסונים שתוארו בידי לואי לורטה
קטגוריה:צבים יבשתיים
קטגוריה:מצרים: זוחלים
חתיכה דוקרנית (סרט)

**חתיכה דוקרנית** (באנגלית: **Barb Wire**) הוא סרט פעולה מדע בדיוני אמריקאי משנת 1996, המבוסס על סדרת הקומיקס מבית Dark Horse באותו שם. מככבת בו פמלה אנדרסון בתפקיד הראשי, לצד טמורה מוריסון, ויקטוריה רוול, קסנדר ברקלי, אודו קייר וסטיב ריילסבק. בראד ווימן הפיק, ודייוויד הוגאן שביים מתוך תסריט מאת צ'אק פרפר ואילן צ'ייקן. הסרט נקטל על ידי המבקרים והיה מועמד למספר פרסי פטל הזהב. הסרט גם כשל בקופות, והכניס רק 3,794,000 דולר בארצות הברית.

## עלילה
בשנת 2017, במהלך מלחמת האזרחים האמריקאית השנייה, בארב ווייר ("החתיכה הדוקרנית") הוא הבעלים של המרהד, מועדון לילה בסטיל הארבור, "העיר החופשית האחרונה" בארצות הברית שחרבה מהמלחמה. היא מכניסה כספים בעיקר כסף מזומן נוסף מעבודתה כשכירת חרב וציידת ראשים. מפקד המשטרה וויליס פושט על המועדון שלה. היעד של וויליס הוא הנמלט ד"ר קורינה "קורה ד." דבונשייר, מדען ממשלתי לשעבר ובעל מידע אודות נשק ביולוגי המפותח על ידי הפקח לשעבר, קולונל פריזר ממינהל הקונגרס. ד"ר דבונשיר מקווה לברוח לקנדה על מנת לפרסם את המידע הזה.

דבונשייר מופיע בהמרהד. מלווה באקסל הוד, "לוחם חופש" שבארב הכירה ואהבה בפרוץ המלחמה, אך השניים הופרדו במהלך הסכסוך. אקסל מנסה לעזור לקורה להגיע לקנדה. הם מנסים למצוא זוג עדשות מגע סותרות שיאפשרו לקורה להתחמק מזיהוי סריקת הרשתית בשדה התעופה סטיל הארבור. העדשות עוברות לידיים של כמה חברי כנופיה נמוכי-דרג לפני שהן מגיעות גם למועדון הלילה של בארב.

במקום לתת את העדשות לקורה ואקסל, בארב עושה עסקה עם "ביג פאטסו", מנהיג כנופיית גרוטאות: פאטסו רוצה את העדשות ששוות הון בשוק השחור, ובארב רוצה מיליון דולר במזומן. מלווה חמוש לשדה התעופה, שם היא מתכננת לעלות על המטוס לקנדה. אבל פאטסו הוא מרגל כפול וכאשר בארב, אקסל וקורה מופיעים בחצר הגרוטאות כדי לבצע את ההחלפה, קולונל פריזר וחייליו נמצאים שם, יחד עם מפקד המשטרה וויליס. וויליס מעמיד פנים שהוא עוצר את בארב וקורה, אבל במקום לשים אזיקים על בארב, הוא מחליק לה רימון יד. בארב משתמשת ברימון כדי להרוג את פאטסו ולגרום לבלבול מספיק כדי לאפשר לבארב, אקסל, קורה וויליס לעלות על המכונית המשוריינת של בארב ולהימלט במרדף מכוניות, שמגיע לשיאו בקרב יד ביד בין בארב לקולונל פריזר, על מלגזה שתלויה במנוף מעל הנמל. פריזר נופל אל מותו בזמן שבארב בורחת.

החבורה מגיעה לשדה התעופה, שם בארב מגלה כי עדיין יש לה עדשות מגע. היא נותנת אותם לקורה, וקורה ואקסל עולים על המטוס לקנדה בעוד וויליס ובארב נשארים על המסלול סחוף הגשם.

## שחקנים ודמויות
* פמלה אנדרסון בתפקיד בארב ווייר (החתיכה הדוקרנית)
* טמורה מוריסון בתפקיד אקסל
* ויקטוריה רוול בתפקיד קורה ד.
* ג'ק נוזוורת'י בתפקיד צ'רלי
* קסנדר ברקלי בתפקיד אלכסנדר וויליס
* אודו קייר בתפקיד קרלי
* סטיב ריילסבק בתפקיד אל"ם פריזר
* אנדרה רוזי בראון בתפקיד ביג פטסו
* ניקולאס וורת' בתפקיד רובן
* קלינט האוורד בתפקיד שמיץ
* ג'ניפר בנקו בתפקיד ספייק

בסרט, מותניה של אנדרסון כווצו לכדי  והיא עשתה כמה מהפעלולים בכוחות עצמה, אם כי המחוך והעקבים שלבשה הפכו את סצנות הקרב למאתגרות במיוחד.

## קישורים חיצוניים

* מאמר ביקורת ממאי 1996, באתר PamWatch.com

## הערות שוליים

קטגוריה:סרטים דיסטופיים
קטגוריה:סרטים אמריקאיים משנת 1996
קטגוריה:סרטי 1996
צ'יפ זדארסקי

**סטיב מארי** (באנגלית: **Steve Murray**; נולד ב-21 בדצמבר 1975), הידוע בשם העט **צ'יפ זדארסקי**, הוא קומיקסאי, עיתונאי, מאייר ומעצב קנדי. הוא השתמש בעבר גם בשם העט **טוד דיאמונטה**. הוא עבד ב"נשיונל פוסט" הקנדי במשך למעלה מעשור, עד שנת 2014, כמאייר והומוריסט וכתב ואייר טור בשם *Extremely Bad Advice* עבור העיתון והמהדורה המקוונת של מדור תרבות הפופ של העיתון העונה לשם The Ampersand.

הוא משתמש בשם העט זדארסקי ליצירות הקשורות לקומיקס. תחת שם זה יצר את Prison Funnies ו-Monster Cops וכאמן ויוצר שותף של Sex Criminals עם הסופר מאט פרקשן. הוא ידוע בעבודותיו על קומיקסים אצל מארוול קומיקס וחברת ארצ'י קומיקס: הווארד הברווז, ספיידרמן, דרדוויל, וג'וגהד.

## ילדותו
סטיב מארי נולד באדמונטון, אלברטה וגדל בבארי, אונטריו.

## קריירה
מארי אייר עבור לקוחות כמו "הגלוב אנד מייל", המגזין ניו יורק, CBC ו-Canadian Business.

בשנת 2000, מאריי יצר את "צ'יפ זדרסקי" כשם בדוי ואלטר אגו לפרסונה שלו ככותב וכמאייר קומיקס, והחל בפיתוח פרויקטים עצמאיים משלו, כמו "Funnies Prison" ו-"Monster Cops" (שניתן לקרוא ברשת או בדפוס) כמו גם שיתוף פעולה במגוון פרויקטים, כולל הכותר "Fierce" ו-"Rumble Royale" מאת "Dark Horse Comics". אודות האלטר-אגו שלו אמר מארי "רציתי שתהיה אישיות של קרטוניסט עצוב שגר במרתף של אמו, צובע פסלונים תמורת כסף, ויש נגדו צווי הרחקה. וזה הפך לדמות." הוא מתאר את הדמות כ"אידיוט שלא יודע מה אני עושה. בחיים לא הצלחתי. לא משנה מה, אני הולך לפשל." בתחילה ניסה מרארי לשמור על זהויות נפרדות וסודיות.

בין השנים 2008 ל-2014, מארי כתב ואייר טור ייעוץ שבועי של ה-National Post בשם "עצה גרועה במיוחד". הוא כתב גם טור נוסף בעיתון ההוא, "Tear Jerk", ובו סקר סרטים כדי לבדוק אם הם באמת יכולים לגרום לו "לבכות כמו תינוק".

בשנת 2010 הוא פתח קמפיין מדומה לראשות עיריית טורונטו. הוא לא היה מועמד רשום רשמית, ופתח ב"קמפיין" הסאטירי שלו באמצעות פלטפורמות הרשתות החברתיות לאחר שהמועד האחרון עבר להירשם כמועמד לקמפיין האמיתי.
[ממוזער|זדארסקי ו[מאט פרקשן]]
ביוני 2013 הודיעה Image Comics כי צ'יפ זדארסקי והסופר מאט פרקשן, יוציאו סדרה מקורית בבעלות יוצרים שכותרתה "Sex Criminals". הגיליון הראשון פורסם ב-23 בספטמבר 2013. "Sex Criminals" הוכרז כמספר 1 ברשימת עשרת הקומיקס והרומנים הגרפיים הראשונים של מגזין טיים בשנת 2013.

בשנת 2014 זכה מארי בפרס אייזנר לסדרה החדשה הטובה ביותר בעבור Sex Criminals.

ב-2015 זדארסקי כתב את קשת הסדרה הראשונה של הקומיקס Jughead שהושק מחדש אצל חברת ארצ'י קומיקס.

ב-15 בפברואר 2017, הוכרז כי החל מאותו יוני, זדארסקי יכתוב סדרת ספיידרמן חדשה "חזרה ליסודות" בשם "Peter Parker: The Spectacular Spider-Man" שירוץ לצד ריצתו של הסופר דן סלוט.

ב-3 באפריל 2016 ביקר מארי בישראל לאירוע חתימות בחנות קומיקאזה בתל אביב.

ב-2016 אייר מארי את דמותו של ראש ממשלת קנדה ג'סטין טרודו על שער של גיליון חוברת של מארוול קומיקס, ושילב את דמותו בחוברת עצמה.

## קישורים חיצוניים

* 

## הערות שוליים

קטגוריה:אמנים קנדים
קטגוריה:סאטיריקנים קנדים
קטגוריה:קומיקסאים קנדים
קטגוריה:קריקטוריסטים קנדים
קטגוריה:קנדים שנולדו ב-1975
בראון דרייוור ובריגס

**לקסיקון עברי ואנגלי של הברית הישנה** (באנגלית: **A Hebrew and English Lexicon of the Old Testament**), הידוע יותר בכינויו "**בראון–דרייבר–בריגס**" או "**BDB**" (משמות שלושת מחבריו) היא האסמכתא הסטנדרטית לעברית המקראית וארמית, שפורסמה לראשונה בשנת 1906.

הלקסיקון מאורגן לפי סדר אלפביתי (עברי) של שלוש אותיות השורש. הוא התבסס על הלקסיקון העברי-גרמני של וילהלם גזניוס, שתורגם על ידי אדוארד רובינסון. העורך הראשי היה פרנסיס בראון, בשיתוף פעולה עם סמיואל רולס דרייבר וצ'ארלס אוגוסטוס בריגז, ומכאן השם בראון – דרייבר – בריגס. כמה הדפסות מאוחרות הוסיפו את מספרי הייחוס מהקונקורדציה של סטרונג  למילים בעברית וארמית במקרא.

בשנת 2013, שני חוקרים של לימודים שמיים ג'ו אן האקט  וג'ון הונרגרד  קיבלו מענק מההקרן הלאומית למדעי הרוח על מנת ליצור גרסה אלקטרונית מתוקנת ומעודכנת של ה-BDB; הלקסיקון העברי והארמי המקראי שהתקבל יהיה זמין דרך אתר אינטרנט (Semitica Electronica) או באמצעות הדפסה לפי דרישה.

## קישורים חיצוניים
* המילון באתר "על התורה"
* [המילון](https://en.wikisource.org/wiki/A_Hebrew_and_English_Lexicon_(Brown-Driver-Briggs)), באתר wikisource 
* גרסה עם מספרי סטרונג
* צילומי עמודים מספר מודפס
* גרסה מ-1939
* מילון בראון-דרייבר-בריגס באתר ספריא
* מילון בראון-דרייבר-בריגס בארמית באתר ספריא

## הערות שוליים

קטגוריה:מילונים עבריים
קטגוריה:ספרי 1906
קטגוריה:חיבורים בחקר המקרא
מריאצ'ן וזלאו

**מריאצ'ן מ. וזלאו-ג'קסון** (באנגלית: **Mariechen M. Wehselau-Jackson**; 15 במאי 1906 – 12 ביולי 1992) הייתה שחיינית אמריקאית. סגנית אלופה אולימפית (פריז 1924) ושיאנית העולם (1924–1926) במשחה ל-100 מטר חופשי ואלופה אולימפית (פריז 1924) ושיאנית עולם (1924–1928) במשחה שליחות 4x100 מטר חופשי.

## ביוגרפיה
וזלאו נודלה בהונולולו, הוואי.

באולימפיאדת פריז (1924) זכתה וזלאו בשתי מדליות, זהב וכסף. מדליית זהב במשחה שליחות 4x100 מטר חופשי ביחד עם אופרזיה דונלי, גרטרוד אדרלה ואתל לאקי בשיא עולם חדש של 4:58.8 דקות, לפני בריטניה (5:17.0 דקות) ושוודיה (5:35.6 דקות). שיא זה החזיק מעמד 4 שנים ונשבר על ידי ארצות הברית באולימפיאדת אמסטרדם (1928). מדליית כסף, במשחה ל-100 מטר חופשי בתוצאה של 1:12.8 דקות, אחרי אתל לאקי 1:12.4 דקות, ולפני גרטרוד אדרלה (1:14.2 דקות) שתיהן מארצות הברית. בשלב המוקדמות קבעה וזלאו שיא עולם חדש של 1:12.2 דקות, שיפור לשיא העולם בן השנה של גרטרוד אדרלה (1:12.8 דקות). שיא זה החזיק מעמד שנה וחצי ונשבר על ידי אתל לאקי (1:10.0 דקות).

בשנים 1928–1937 אימנה וזלאו שחיינים בהונולולו עיר מגוריה ביחד עם המאמן שלה, דד סנטר.

## תארים והישגים
*בשנת 1989 זכתה וזלאו להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-100 מטר חופשי

## קישורים חיצוניים

## הערות שוליים

קטגוריה:אמריקאים ילידי הוואי
קטגוריה:הונולולו: אישים
קטגוריה:שחייניות באולימפיאדת פריז (1924)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:זוכות מדליית כסף אולימפית אמריקאיות: שחייה
קטגוריה:הוואי: שחיינים
קטגוריה:אמריקאיות שנולדו ב-1906
קטגוריה:אמריקאים שנולדו ב-1906
קטגוריה:אמריקאיות שנפטרו ב-1992
קטגוריה:אמריקאים שנפטרו ב-1992
פנלזין

**פנלזין** (בלועזית: **phenelzine;** נמכרת בישראל בשם **נרדיל**) היא תרופה נוגדת דיכאון מקבוצת ה-MAOI (מעכבי מונואמין אוקסידאז). משמשת לטיפול בדיכאון קליני והפרעות חרדה. פנלזין עלולה לגרום לתגובות קשות ומסכנות חיים בשילוב עם תרופות ומאכלים מסוימים. השפעה מרבית מושגת לאחר 2 עד 6 שבועות של טיפול ממושך. התרופה נלקחת דרך הפה.

## התוויות לשימוש

פנלזין משמשת בעיקר לטיפול בלוקים בדיכאון קליני. התרופה שימושית גם בחולים שאינם מגיבים היטב או שאינם מגיבים כלל (דיכאון עמיד) לנוגדי דיכאון מהקו הראשון והשני. בנוסף להיותה טיפול מוכר לדיכאון קליני, פנלזין יעילה גם לטיפול בדיסתימיה, הפרעה דו־קוטבית, הפרעת פאניקה, הפרעת חרדה חברתית, הפרעת דחק פוסט טראומטית, בולימיה והפרעה טורדנית-כפייתית.

נבדק גם השימוש בפנלזין לטיפול בסרטן הערמונית.

## תופעות לוואי
### תופעות לוואי נפוצות

סחרחורות, ראייה מטושטשת, יובש בפה, כאבי ראש, לתרגיה, סדציה, ישנוניות, נדודי שינה, אנורקסיה (תיאבון ירוד), עלייה או ירידה במשקל, בחילות והקאות, שלשולים, עצירות, אצירת שתן, רעד, היפרתרמיה (חום גוף גבוה), הזעה, לחץ דם גבוה/נמוך, תת-לחץ דם תנוחתי, נמלול, דלקת כבד, הפרעות בתפקוד המיני (בעיקר ירידה בחשק המיני ואנאורגזמיה .

### תופעות לוואי נדירות
* מאניה או היפומאניה
* פסיכוזה
* אי ספיקת כבד חריפה (בעיקר בקרב מבוגרים, אלכוהוליסטים ואנשים עם עבר של מחלות כבד).

## אינטראקציות
בעת הטיפול בפנלזין יש להימנע משתיית משקאות המכילים קפאין ואלכוהול, וכן ממזונות עשירים בטיראמין, מחשש לעלייה חדה ומסוכנת בלחץ הדם.

תסמונת סרוטונין (הידועה גם בתור "הרעלת סרוטונין") עשויה לנבוע מאינטראקציה עם תרופות מסוימות המגבירות את פעילות הסרוטונין כגון: SSRI. דווח על מספר מקרי מוות.

כמו עם MAOI אחרים, קיים חשש לגבי שימוש בתרופות הרדמה מקומיות וכלליות בעת נטילת פנלזין, ולפיכך יש ליידע את רופא השיניים או המנתח על השימוש בתרופה לפני הטיפול.
## היסטוריה
פנלזין תוארה לראשונה על ידי אמיל ויטוצ'ק ואוטקר למינגר בשנת 1932.
## ראו גם
* מעכב מונואמין אוקסידאז
* תרופות נוגדות דיכאון
* דיכאון קליני
* סרוטונין
* תסמונת סרוטונין
* הפרעת פאניקה

## קישורים חיצוניים

* Phenelzine באתר מנהל המזון והתרופות האמריקאי

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תרופות לפי א'-ב'
קטגוריה:תרופות נוגדות דיכאון
קטגוריה:תרופות נוגדות חרדה
קטגוריה:תרופות פסיכיאטריות
2020 09
קטגוריה:מעכבי אנזימים
פיל באקמן

**פיל באקמן** (באנגלית: **Phil Buckman**; נולד ב-18 בנובמבר 1969) הוא מוזיקאי, שחקן ומדבב אמריקאי.

## ביוגרפיה
פיל באקמן נולד בנובמבר 1969 בקווינס, ניו יורק ולמד בקולג'ים בסן דייגו, לאחריהם עבר לגור בבולטימור ובבוסטון ובהמשך עבר לקליפורניה.

הוא החל בקריירה מוזיקלית כבסיסיט להקת הרוק מלוס אנג'לס "Tribal Sex Cult" ובעוד פרויקטים למספר חברות תקליטים מלוס אנג'לס. בנוסף עבד על פסקולי מספר סרטים ותוכניות טלוויזיה. הוא עבד גם עם החברות מאבריק, אינטרסקופ רקורדס והיה חבר בלהקה "Go Betty Go" של סייד וואן דאמי רקורדס.

באקמן היה הבאסיסט של חברת הרוק האלטרנטיבי פילטר בין 2010 ל-2013 ושל "Petty Cash" להקת מחווה לזמרים טום פטי ולג'וני קאש (שעל שמם קרויה הלהקה).

ביוני 2015 הוא הופיע במהלך חופשת קיץ כבסיסט להקת פאוול בחוף "Madeira Beach" בפלורידה ובעיר בית לחם שבפנסילבניה כמחליפו של הבסיסט בראד סטיוארט. כיום הוא הבסיסט הרשמי של הלהקה.

לצד עיסוקו המוזיקאי הופיע באקמן במגוון סרטים וסדרות, לרוב כמדבב. הוא דיבב פרסומות לחברה ימאהה מוטור ולרשתות מסעדות כמו "Hardee's" ו-"Carl's Jr." בין 2000 ל-2001 ובהמשך שב לדבב אותן, עקב בקשת החברות. כמו כן דיבב פרומואים למספר רב של סדרות ולמשחק הווידאו וורלד אוף וורקראפט.

## פילמוגרפיה
* ימי חיינו (1990) בתור לארי
* הכיתה של דרקסלס (1991–1992) בתור סלאש
* קליפורניה דרימס (1992) בתור שלדון
* Wings (1993) בתור קארטר
* גרייס על הכוונת (1993) בתור בייביסיטר
* Daddy's Girls (1994) בתור סקאר
* פרייז'ר (1994) בתור ליאו
* Weird Science (1994–1996) בתור רוג'ר פיזון
* התרמית הגדולה (1996) בתור לי
* A Very Brady Sequel (1996) בתור ג'ייסון
* בוורלי הילס 90210 (1997) בתור דוין טאגרט
* An American Werewolf in Paris (1997) בתור כריס
* Zoe, Duncan, Jack and Jane (1999) בתור לוני
* המלך היל (1999) בתור צ'אד
* Clubland  (1999) בתור פול
* City of Angels (2000) בתור ד"ר ג'ופרי ו'יש
* Bob Patterson (2001) בתור ויק
* בוסטון פאבליק (2004) בתור הנרי פרסטון
* Marvel Heroes (2013) בתור גוסט
* Broke (2020) בתור ניק מוריי
* עולם היורה: מחנה הקרטיקון בתור ד"ר מריווזר

## חיים אישיים
החל מ-2014 נשוי ללורן טרנטינו באקמן. הזוג מתגורר בלוס אנג'לס.

## קישורים חיצוניים

קטגוריה:זמרים אמריקאים
קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:אמריקאים שנולדו ב-1969
אריק כריסטיאן אולסן

**אריק כריסטיאן אולסן** (באנגלית: **Eric Christian Olsen**; נולד ב-31 במאי 1977) הוא שחקן ומפיק אמריקאי. הוא ידוע בזכות תפקידו כבלש מרטי דיקס בסדרה "", וכאוסטין בסרט הקומדיה הפארודי "קטע מהסרטים".

## ראשית חייו
אולסן נולד ביוג'ין, אורגון שבארצות הברית. בנם של ז'אן (לבית דונסטאד), כומר, ופול וי. אולסן, פרופסור לאנגלית. לו אח גדול בשם דייוויד פול אולסן שמשמש ככפיל שלו בפעלולים; אחיו גם נשוי לעמיתתו לסדרה "" השחקנית האמריקאית-פורטוגלית-יהודייה דניאלה רוח. אולסן הוא ממשפחה נוצרית ממוצא נורווגי. אולסן בילה את מרבית ילדותו בבטנדורף, איווה ולמד בבית הספר התיכון והתיכון בבטנדורף, שם עסק בפעילויות ספורט. בנוסף השתתף בהופעות תיאטרון מקומיות רבות.

## קריירה
התפקיד הראשון של אולסן היה התפקיד הראשי בסרט הטלוויזיה "בקשתו של ארתור" משנת 1999. באותה שנה, אריק קיבל תפקיד ראשי בסדרת הטלוויזיה של פוקס, תתאפס על עצמך, כששיחק את קמרון גרין. הסדרה נמשכה שנה ולאחר מכן עבר לשחק במסך הגדול כשגילם תותחן בסרט פרל הארבור. בעקבות השתתפותו בסרט הוא קיבל תפקיד ראשי בדרמת הנעורים "קטע מהסרטים".

לאחר מכן גילם אולסן את ג'ייק בסרט הקומדיה "חתיכה בהפתעה". בשנת 2003 הוא זכה בתפקיד לויד כריסמס בסרט "מטומטמים ללא הפסקה", סרט ההמשך לסרט המצליח "מטומטמים בלי הפסקה". לאחר מכן הצטרף לעונה האחרונה של סדרת הטלוויזיה "מרוץ לאתמול".

בשנת 2009 הוא הופיע בכמה פרקים בעונה הראשונה של קומדיית המצבים "קומיוניטי", כסטודנט. אולסן הופיע בסדרת האודיו של ויל פרל ואדם מקיי, "Funny or Die", סדרת מערכונים, המציגה דמות בשם פרי הילטון, פרודיה על פריס הילטון. בהמשך כיכב בסרט האימה ומדע בדיוני "היצור".

ב-2010 שיחק בסרט "תוכנית גיבוי" לצדה של ג'ניפר לופז.

אולסן גילם את הבלש מרטי דיקס בסדרה "". דמותו הופיעה בשני פרקים בעונה הראשונה לפני שהוא הצטרף לצוות השחקנים הקבוע בעונה השנייה.

בשנת 2017 שיחק בסרט הספורט-הביוגרפי "קרב המינים".

הוא חלק מצוות השחקנים של Mortal Enemy מאת ניקולס ראיין הווארד משנת 2018. אולסן הפיק מספר סרטים, סרט קצר "קירח", משנת 2014 ומפיק בכיר של הסרט התיעודי "אנדי איירונס: נשיקת האל" משנת 2018. בבעלותו חברת הפקות "Cloud Nine Productions". בשנת 2019 היה למפיק בכיר שהפיק עבור חברת Hulu סדרה בשם "Woke".

## חיים אישיים
באוקטובר 2011 התארס לשחקנית שרה רייט. הם נישאו ליד ג'קסון הול, ויומינג, ב-23 ביוני 2012. יש להם 3 ילדים. וויאט אוליבר אולסן הנולד ב-16 באוגוסט 2013, אמה אוליביה אולסן שנולדה ב-9 באוגוסט 2016, וילדתם השלישית, ווינטר סטורי אולסן נולדה ב-15 בספטמבר 2020.

אולסן ורייט השתתפו בפרק משנת 2015 בתוכנית "ציידי הבתים" כשחיפשו בית נופש לרכישה ליד ג'קסון הול. אולסן ורעייתו חברים גם במועצת המנהלים של פרס הסביבה לתקשורת. בנוסף, אולסן מתנדב בארגון הצדקה "Hats Off for Cancer" כחבר דירקטוריון כבוד ודובר, המופיע בקמפיין הפרסום שלהם.–

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

* 

## הערות שוליים

קטגוריה:אמריקאים ילידי אורגון
קטגוריה:יוג'ין (אורגון): אישים
קטגוריה:אמריקאים ממוצא נורווגי
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת פפרדיין
קטגוריה:NCIS
קטגוריה:אמריקאים שנולדו ב-1977
תחמס מצרי

**תחמס מצרי** (שם מדעי: *Caprimulgus aegyptius*) הוא מין של עוף לילי ממשפחת התחמסיים, החי בצפון אפריקה ובמזרח התיכון, לרבות בישראל והוא קרוב למין תחמס נובי.

## תיאור
תחמס זה מגיע לאורך ממוצע של 25 סנטימטרים, עם מוטת כנפיים של 55 סנטימטרים. התחמס בעל הסוואה יעילה מאוד ונוצותיו צהובות ואפורות-בהירות מסורטטות, בגוונים המשתלבים ביעילות בנוף מדברי של חול וחצץ. הוא בעל כנפיים ארוכות וזנב מאורך, מעט יותר כהה משאר הגוף. הוא בעל ראש גדול, מפתח מקור רחב ועפעפיים גדולים, איתם הוא יכול לעצום את עיניו כדי למנוע זיהוי מטורפים. שני הזוויגים דומים בגודלם ומראם, כשהזכרים מעט יותר חיוורים.

## אקולוגיה
הוא חי בטבע בצפון אפריקה, חצי האי ערב ושאר המזרח התיכון ומגיע מזרחה עד אפגניסטן. לעיתים נדירות ביותר נצפה גם באירופה. התחמס מתאים לסביבה יבשה כמו מדבר או ערבה צחיחה מעוטרת בשיחים או עצים בודדים. בסודאן, הוא מצוי גם באזורי ערבה לחה יותר סביב העשבים. לרוב הוא ייראה בקרבת מקווי מים החיוניים לקיומו.

התחמס יוצא לציד בלילה, או בשעות בין הערביים והוא טורף חרקים שהוא תופס במעופו, בעיקר פרפרים, עשים וחגבים.

לאחר עשרות שנים בהן האמינו שהתחמס המצרי נכחד כמקנן בישראל, הוא התגלה בשנת 2022 בצפון ים המלח. הסתבר שבשעות היום הוא שוהה בשטח נטול צל וחם מאוד (אף מעל 50 מעלות צלזיוס), שכנראה נדירים בו הטורפים.

נקבת התחמס לא בונה קן. היא מטילה 2 ביצים בנקרות סלעים טבעיים או על הקרקע. הסוואתה עוזרת לטשטש את מיקום הביצים, המסוות גם הן.

## גלריה

קובץ:Egyptian nightjar.png|נח על הקרקע, כווית
קובץ:Egyptian nightjar by irvin calicut DSCN3202.JPG|נח על הקרקע, כווית
קובץ:Caprimulgus aegyptius 64021449.jpg|בתעופה, אלג'יריה
קובץ:Caprimulgus aegyptius 208430452.jpg|בתעופה, קזחסטן


## קישורים חיצוניים

## הערות שוליים

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:תחמסיים
קטגוריה:ארץ ישראל: תחמסיים
קטגוריה:מצרים: עופות
סורת אל-אחקאף

**סורת אל-אחקאף** (בערבית: **سورة الاحقاف**, "גבעות החול") היא הסורה ה-46 בקוראן. הסורה מונה 35 פסוקים, ושמה נגזר מהפסוק ה-21.

## תוכן הסורה
יש הנוהגים לחלק את תוכן הסורה באופן הבא:
* בפסוקים 1–2 נאמר כי הקוראן הוא התגלות אלוהית.
* פסוק 3 דן בתכלית הבריאה.
* בפסוק 4 נאמר שלאללה אין שותף בבריאת העולם.
* פסוקים 5–6 גורסים כי האלים לא יעזרו לפוליתאיסטים בעולם הבא.
* פסוקים 7–14 מתארים את טענותיהם של הפוליתאיסטים נגד הקוראן.
* פסוקים 15–16 מורים על יחס טוב להורים.
* פסוקים 17–20 מתארים נביאים מהעבר ואת אלו שהתנגדו להם.
* פסוקים 21–28 עוסקים בשבט עאד ובהוד.
* פסוקים 29–32 לכאורה מתארים את תגובתם של חלק מהשדים למוחמד.
* פסוקים 33–35 עוסקים בתחיית המתים וביום הדין.

## קישורים חיצוניים

## הערות שוליים

קטגוריה:סורות
תחנת הכוח דקליה

**תחנת הכוח דקליה** (ביוונית: **Ηλεκτροπαραγωγός Σταθμός Δεκέλειας**) היא אחת משלוש תחנות כוח השייכות לרשות החשמל של קפריסין. התחנה ממוקמת כ-15 קילומטרים ממזרח ללרנקה. התחנה היא למעשה אחת מארבע מובלעות קפריסאיות בתוך דקליה, אחד משני הבסיסים בריטים שנשארו עוד מהתקופה בה נשלט האי על ידי האימפריה הבריטית (שלוש המובלעות האחרות הן הכפרים קסילוטימבו ואורמידיה ויישוב פליטים בבעלות רשות החשמל הקפריסאית, הממוקם כקילומטרים ספורים בלבד מצפון לתחנת הכוח). כמו כן לתחנה יש קיבולת של כ- מיליון 360 ואט.

התחנה המקורית הייתה הראשונה של רשות החשמל, שהחלה לבנות אותה כבר באמצע שנות החמישים. לאחר מספר שנים, כאשר המכונות במקום התיישנו והביקוש לחשמל עלה בהתמדה, נבנה חלק נוסף בתחנה ליד החלק הישן.

תחנת הכוח הנוכחית, שנבנתה בחמישה שלבים, מכילה כ-6 טורבינות קיטור, כאשר כל אחת מהן בנפח של 60 מגה-וואט.כמו כן, בתחנה יש גם כ-6 מנועי דיזל שפועלים בעזרת מזוט כבד. מלבד זאת במקום יש גם מספר גנרטורים שסופקו על ידי מספר חברות, בהן התאגיד הגרמני סימנס והחברה הצרפתית אלסטום, ומלבד חברות אלו גם החברה ההודית – תעשיות חשמל כבדות בהראט ותאגיד הענק היפני Mitsui סייעו בהקמת התחנה ואף תרמו לה ציוד שמשמש אותה עד היום.

תחנת הכוח המקורית נהרסה בתחילת המאה ה-21.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מובלעות
קטגוריה:תחנות כוח
קטגוריה:קפריסין: מבנים
קטגוריה:קפריסין: כלכלה
סבויה-מרקטי S.71

**סבויה-מרקטי S.71** (באיטלקית: **Savoia-Marchetti S.71**) היה מטוס נוסעים חד-כנפי מתוצרת יצרנית המטוסים האיטלקית סבויה-מרקטי, אשר יוצר בשנת 1931 באיטליה.

## "סבויה-מרקטי S.71"

* יוצרו 7 יחידות.
* 8 נוסעים.
* "סבויה-מרקטי S.71" בולט במבנה חד-כנף עליונה בתצורת זיז (קורה המחוברת למבנה הכנף בצדה האחד בלבד).
* 3 מנועים רדיאליים זהים.
* ב-4 מטוסים הורכב: מנוע 7 צילינדרים, 17.033 ליטר המפיק 260 כ"ס, מתוצרת "Walter Aircraft Engines"  סוג מנוע "Walter Castor" .
* ב-3 מטוסים הורכב: מנוע 7 צילינדרים 19.337 ליטר המפיק 370 כ"ס, מתוצרת "Piaggio Aerospace"  סוג מנוע "Piaggio Stella P.VII" .

## חברות אזרחיות שהפעילו את "סבויה-מרקטי S.71"
* "Ala Littoria" .
*  "Società aerea mediterranea"  (הייתה קרויה על פי ראשי התיבות: SAM).

## גלריה

קובץ:Walter Castor II (3x) a Savoia Marchetti S.71 u let. společnosti Ala Littoria.jpg | "סבויה-מרקטי S.71" 
קובץ: Centennial Easter celebrations. Holy Year. Vatican representative from Rome arriving at Ramleh. The papal plane landing on April 2nd, 1933. matpc.15766.jpg| "סבויה-מרקטי S.71" 
קובץ:Walter Castor II (3x) a Savoia Marchetti S.71 u letecké společnosti Ala Littoria.jpg | "סבויה-מרקטי S.71" 
קובץ:S.71 trimotore.jpg | "סבויה-מרקטי S.71" 
קובץ:R.A. - Savoia-Marchetti S.71.jpg | "סבויה-מרקטי S.71" 
קובץ: | "סבויה-מרקטי S.71" 


## ראו גם
* SIAI S.8
* SIAI S.12
* SIAI S.21
* סבויה-מרקטי S.55 

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסי נוסעים
קטגוריה:מטוסי סבויה-מרקטי
יחסי נורווגיה–קוסובו

**יחסי נורווגיה–קוסובו** הם יחסי חוץ בין קוסובו לנורווגיה. קוסובו הכריזה על עצמאותה מסרביה ב-17 בפברואר 2008 ונורווגיה הכירה בה ב-28 במרץ 2008. לנורווגיה יש שגרירות בפרישטינה, ואילו קוסובו רמזה שהיא תכלול את נורווגיה בגל הפתיחות השני של השגרירות.

## יחסים ביטחוניים
לנורווגיה כרגע יש 8 חיילים המשרתים בקוסובו כשומרי שלום בכוח קוסובו המופעל על ידי נאט"ו. תורשטיין סקיאקר היה מפקד ה-KFOR החמישי מ-6 באפריל 2001 – 3 באוקטובר 2001.

## ראו גם
* יחסי נורווגיה–סרביה

## הערות שוליים

קטגוריה:ערכים ללא קטגוריות פיזיות - יחסי חוץ
אנריקו קאסרוזה

**אנריקו קאסרוזה** (באיטלקית: **Enrico Casarosa**; נולד ב-20 בנובמבר 1971) הוא אמן משחקי תפקידים, יוצר קומיקס ובמאי קולנוע איטלקי. בשנת 2012 היה מועמד לפרס האוסקר לסרט האנימציה הקצר לה לונה. החל משנת 2011 עבד כתסריטאי ראשי בסרטו של בוב פיטרסון, הדינוזאור הטוב.

קאסרוזה נולד בג'נובה שבאיטליה ועבר לגור בניו יורק בשנות העשרים לחייו, כדי ללמוד אנימציה במחלקת אמנות חזותית ואיור במכון הטכנולוגי לאופנה. לאחר מכן עבד כמעצב רקעים ותסריטאי משני של תוכניות טלוויזיה רבות בערוץ דיסני. לפני שהצטרף לפיקסאר, עבד קסארוזה גם כאמן משחקי תפקידים באולפני Blue Sky.

בשנת 2002 הצטרף קזארוזה לפיקסאר, שם עבד כתסריטאי בסרטים כמו מכוניות, רטטוי ולמעלה. בשנת 2004 תרם קאסרוזה את הסיפור הפותח עבור אנתולוגית הקומיקס Flight בעריכתו של קאזו קיבואישי. בסוף אותה שנה הקים אירוע "מרתון ציור" בשם SketchCrawl והוא המארגן העיקרי מאז. קסארוזה ביים (ספטמבר 2020) סרט הנפשה של אולפני פיקסאר בשם לוקה אשר עלה לאקרנים ב-18 ביוני 2021 בארצות הברית. כמו כן הוא מביים סרט הנפשה נוסף בשם גאטו אשר עתיד לצאת לאקרנים ביוני 2027.

## פילמוגרפיה
* מכוניות (תסריטאי משני)
* רטטוי (מעצב סיפור)
* למעלה (מעצב סיפור)
* לה לונה (במאי ראשי)
* הדינוזאור הטוב (תסריטאי ראשי)
* קוקו (ראש צוות יצירתי)
* משפחת סופר-על 2 (תסריטאי משני, ראש צוות יצירתי)
* לוקה (2021) - במאי
* גאטו (2027) - במאי

## קישורים חיצוניים

* 

## הערות שוליים

קטגוריה:במאי קולנוע איטלקים
קטגוריה:קומיקסאים איטלקים
קטגוריה:בוגרי המכון הטכנולוגי לאופנה בניו יורק
קטגוריה:איטלקים שנולדו ב-1971
קטגוריה:אנשי פיקסאר
פוקימון - סרטים

**פוקימון** (באנגלית: **Pokémon**, ביפנית: **ポケモン**) הוא זיכיון מדיה שבבעלות חברת משחקי הווידאו היפנית, נינטנדו, אשר נוצר במקור על ידי סטושי טג'ירי. בעקבות הפופולריות הרבה לה זכה משחק הווידאו הראשון של פוקימון הופקה סדרת אנימה אשר התבססה על עלילת משחק הווידאו. הסדרה שודרה לראשונה ביפן החל מה־1 באפריל 1997. בנוסף לסדרת האנימה, הופקו גם סרטים קולנועיים, בהם כיכבו הדמויות הראשיות בסדרת האנימה. 

נכון לשנת 2020, יצאו 23 סרטי אנימציה וסרט לייב אקשן אחד. תשעה עשר סרטי האנימציה הראשונים התבססו על סדרת האנימה, כאשר הסרט ה-22 הוא גרסה מחודשת לסרט הראשון. סרטי האנימציה ה-20, ה-21 וה-23 מהווים מעין הווה חלופי לאנימה. הסרטים הופקו על ידי אולפני האנימציה OLM, Production I.G, Xebec ו-Wit Studio, והופצו ביפן על ידי טוהו, כאשר אולפנים שונים מפיצים את הסרטים בצפון אמריקה. הם בוימו על ידי קוניהיקו יויאמה וטטסו יאג'ימה, ונכתבו על ידי טאקשי שודו, הידקי סונודה, אטסוירו טומיוקה, שוג'י יונמורה, איגי׳ אומהרה, ואיה טקהה. 

בישראל שודדרו לאורך השנים מספר סרטי פוקימון. סרטי פוקימון 1-4 מהסרה המקורית הוקרנו בבתי הקולנוע ברחבי הארץ, סרטים 12 ו-13 מטרילוגיית יהלום ופנינה, סרט 19 האחרון בטירילוגיית X&Y וסרטים 20 עד 23
שודרו בערוץ הילדים ובנטפליקס. 

סרט האנימציה הראשון של פוקימון, "פוקימון: הסרט הראשון", יצא לאקרנים ביפן ב-1998, ועובד מחדש לסרט "פוקימון: מיוטו מכה שנית - התפתחות". 

סרט הלייב האקשן, "פוקימון: הבלש פיקאצ'ו", הופק על ידי אולפני לג'נדרי האמריקאי, בוים על ידי רוב לטרמן, ונכתב על ידי לטרמן וניקול פרלמן. הסרט מופץ ביפן על ידי טוהו, ומחוץ ליפן וסין על ידי וורנר ברוס. הסרט יצא לאקרנים ב-10 במאי 2019.

## סרטי אנימציה

## סרטי לייב-אקשן

## הערות שוליים

*
קטגוריה:פוקימון